ນັກຕໍ່ສູ້ ກຸ່ມກໍ່​ການ​ຮ້າຍ Hezbolla 6 ຄົນ ຖືກສັງຫານ ໃນການໂຈມຕີທາງອາກາດ ໂດຍອິສຣາແອລ
​ແຫ​ລ່ງຂ່າວ​ແຫ່ງ​ໜຶ່ງຂອງ​ອິສຣາ​ແອ​ລ ກ່າວ​ວ່າ ການ​ໂຈມ​ຕີ​ທາງ​ອາກາດ ​ແມ່ນ​ແນ​ໃສ່ ພວກກໍ່​ການ​ຮ້າຍ Hezbollah ຜູ້​ທີ່​ກຳລັງ​ວາງ​ແຜນ​ທີ່​ຈະ​ໂຈມ​ຕີ​ອິສຣາ​ແອ​ລ.
ກຸ່ມນິກາຍ Shi’ite Hezbollah ທີ່ມີຫ້ອງການຢູ່ເລບານອນ ກ່າວວ່າ ການໂຈມຕີທາງອາກາດຂອງອິສຣາແອລ ໃນເຂດ ພູພຽງ ດ້ານຊີເຣຍ ຂອງພູພຽງໂກລລັນໄຮຕ໌ ໄດ້ສັງຫານ ນັກຕໍ່ສູ້ຂອງຕົນ 6 ຄົນ ລວມທັງຜູ້ບັນຊາການສູງສຸດ ແລະ ລູກຊາຍ ຂອງຜູ້ບັນຊາການທະຫານ ທີ່ຖືກລອບສັງຫານ ແລ້ວນັ້ນ ກອງທັບອິສຣາແອລ ປະຕິເສດທີ່ຈະໃຫ້ຄຳເຫັນ ແຕ່ແຫລ່ງຂ່າວ ຂອງທະຫານ ໄດ້ຢືນຢັນ ການໂຈມຕີນັ້ນ ກັບອົງການຂ່າວຕ່າງໆ ຂອງຝ່າຍຕາເວັນຕົກ ແລະ ຂອງອິສຣາແອລ ແຫລ່ງຂ່າວແຫ່ງໜຶ່ງ ກ່າວວ່າ ການໂຈມຕີທາງອາກາດ ແມ່ນແນໃສ່ ພວກກໍ່ການຮ້າຍ Hezbollah ຜູ້ທີ່ກຳລັງວາງແຜນທີ່ຈະໂຈມຕີອິສຣາແອລ ແຫລ່ງຂ່າວນີ້ກ່າວອີກວ່າ ເຮລິຄອບເຕີອິສຣາແອລ ໄດ້ຍິງຈະຫລວດ 2 ລູກ ໃກ້ກັບ Quneitra ທີ່ຕິດກັບເສັ້ນ ແບ່ງແຍກສ່ວນໜຶ່ງຂອງເຂດພູພຽງ ໂກລລັນໄຮຕ໌ ຂອງຊີເຣຍ ຈາກເຂດປົກຄອງຂອງ ອິສຣາແອລ Hezbollah ກ່າວວ່າ ໜຶ່ງຄົນໃນ ຈຳນວນນັກຕໍ່ສູ້ ທີ່ຖືກຂ້າຕາຍນັ້ນ ແມ່ນ Mohammad Issa ຊຶ່ງເປັນຜູ້ບັນຊາການກຸ່ມ Hezbollah ທີ່ຮັບຜິດຊອບການປະຕິບັດງານຕ່າງໆ ສຳ ຫລັບຊີເຣຍ ແລະ ອີຣັກ ຜູ້ຖືກຂ້າຕາຍຜູ້ນ່ຶງກໍແມ່ນ Jidah Mughniyeh ຊຶ່ງເປັນລູກຊາຍຂອງມື້ລາງ Imad Mughniyeh ຜູ້ນຳທະຫານ Hezbollah ທີ່ຖືກລອບສັງຫານ ໃນປີ 2008 ດ້ວຍລົດ ລະເບີດ ໃນຊີເຣຍ ແລະໄດ້ຖິ້ມໂທດໃສ່ອິສຣາແອລນັ້ນ